
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1235 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

2 

Παροχή ετήσιας χρηματοδότησης και διαχειρι¬ 
στικής υποστήριξης της δράσης «εκπαιδευτική 
επίσκεψη ελλήνων μαθητών στο Μουσείο του 
Άουσβιτς», στο πλαίσιο του Μνημονίου συνεργα¬ 
σίας μεταξύ ΓΓΘ/ΥΠΠΕΘ και Εβραϊκού Μουσείου 
Ελλάδος για το οικονομικό έτος 2018. 

3 

Κατάργηση του Κέντρου Δια Βίου Μάθησης του 
Χαροκοπείου Πανεπιστημίου. 

4 

Έγκριση του Εσωτερικού Κανονισμού λειτουργίας 
του Εργαστηρίου «Βιομηχανικών και Εκπαιδευ¬ 
τικών Ενσωματωμένων Συστημάτων» Τμήματος 
Μηχανικών Πληροφορικής Τ.Ε. του Τεχνολογικού 
Εκπαιδευτικού Ιδρύματος Ανατολικής Μακεδονί¬ 
ας και Θράκης. 

5 

Έγκριση υπερωριακής απασχόλησης των εργαζο¬ 
μένων της ΑΕΜΥ που απασχολούνται στο Γενικό 
Νοσοκομείο Θήρας. 


ΑΠΟΦΑΣΕΙΣ 

Αριθμ. βαθμ. προτερ. 47514/Ν1 (1) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν. 4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής.. 
2013-2016», όπως τροποποιήθηκαν από τις διατάξειςτου 
άρθρου 30 του ν. 4111/2013 (18 Α') «Συνταξιοδοτικές 
ρυθμίσεις .. και άλλες επείγουσες διατάξεις» και όπως 
αντικαταστάθηκαν από τις διατάξεις του άρθρου πρώτου 
του ν. 4152/2013 (107 Α') «Επείγοντα μέτρα εφαρμο¬ 


γής .. και 4127/2013», του άρθρου 33 του ν. 4186/2013 
(193 Α') «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» και της παρ. 3 του άρθρου 
έκτου του ν. 4218/2013 (268 Α') «Κύρωση της πράξης 
νομοθετικού περιεχομένου., και άλλες διατάξεις», του 
άρθρου 11 του ν. 4229/2014 (8 Α') «Άδεια εγκατάστασης 
και λειτουργίας χώρου παραστάσεων., και άλλες διατά¬ 
ξεις» και του άρθρου 48 του ν. 4264/2014 (118 Α') «Άσκη¬ 
ση εμπορικών δραστηριοτήτων και άλλες διατάξεις». 

3. Την αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του ν.4093/2012» 
(3057 Β'), όπως τροποποιήθηκε και ισχύει με την αριθμ. 
34566/ΙΑ/12-03-2013 κοινή υπουργική απόφαση (756 Β'). 

4. Την αριθμ. 151678/1Α/3-12-2012 υπουργική από¬ 
φαση «Καθορισμός απαιτούμενων δικαιολογητικών.. 
ΝΠΔΔ» (3324 Β'), όπως τροποποιήθηκε και ισχύει με 
την αριθμ. 84151 /IΑ/20-06-2013 υπουργική απόφαση 
(1584 Β'). 

5. Την αριθμ. Φ.2.ΓΑ/148692/Δ5/14-10-2013 (ΦΕΚ 622/ 
Β'/12-3-2014) απόφαση χορήγησης άδειας Ιδιωτικού 
Σχολείου Πρωτοβάθμιας Εκπαίδευσης - Νηπιαγωγεί¬ 
ου στην Χαραλαμποπούλου Αγλαΐα, η οποία τροπο¬ 
ποιήθηκε με την αριθμ. Φ.2.ΓΒ/130431/Δ5/13-8-2014 
(ΦΕΚ 2346/Β71-9-2014) όμοιάτης. 

6. Την από 2-2-2018 αίτηση της ενδιαφερόμενης για 
τροποποίηση της άδειας του Ιδιωτικού Νηπιαγωγείου και 
την από 17-5-2017 αίτηση της ιδίας για επικαιροποίηση 
της άδειας. 

7. Την αριθμ. Α/9907/9-3-2018 απόφαση διατύπωσης 
θετικής γνώμης του ΕΟΠΠΕΠ. 

8. Το π.δ. 125 (ΦΕΚ 210/τ. Α'/5-11-2016) διορισμού 
του Κωνσταντίνου Γαβρόγλου στη θέση του Υπουργού 
Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την αριθμ. Φ.2.ΓΑ/148692/Δ5/ 
14-10-2013 (ΦΕΚ 622/Β712-3-2014) απόφαση χορήγη¬ 
σης άδειας Ιδιωτικού Σχολείου Πρωτοβάθμιας Εκπαίδευ¬ 
σης - Νηπιαγωγείου στην Χαραλαμποπούλου Αγλαΐα, 
η οποία τροποποιήθηκε με την αριθμ. Φ.2.ΓΒ/130431/ 
Δ5/13-8-2014 (ΦΕΚ 2346/Β71-9-2014) όμοια της, ως 


















13546 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 235/04.04.2018 


προς τον αριθμό των αιθουσών, τη δυναμικότητα των 
νηπίων, το διακριτικό τίτλο και τη συστέγαση, ως ακο¬ 
λούθως: 

Από το σχολικό έτος 2017-2018, χορηγούμε στην ΧΑ- 
ΡΑΛΑΜΠΟΠΟΥΛΟΥ ΑΓΛΑΪΑ άδεια Ιδιωτικού Σχολείου 
Πρωτοβάθμιας Εκπαίδευσης - Νηπιαγωγείου Συστεγα¬ 
ζόμενου με ΜΦΠΑΔ για μία (1) αίθουσα διδασκαλίας στο 
ισόγειο, δυναμικότητας εικοσιοκτώ (28) νηπίων. 

Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι «Ιδιωτικό Συστεγαζόμενο Νη¬ 
πιαγωγείο - Ο ΚΟΣΜΟΣ ΤΟΥ ΝΤΙΣΝΕΥ». 

Το Νηπιαγωγείο θα λειτουργήσει στην οδό Δύο Ρεμά¬ 
των 52, στο Αγρίνιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 47810/Θ2 (2) 

Παροχή ετήσιας χρηματοδότησης και διαχειρι¬ 
στικής υποστήριξης της δράσης «εκπαιδευτική 
επίσκεψη ελλήνων μαθητών στο Μουσείο του 
Άουσβιτς», στο πλαίσιο του Μνημονίου συνεργα¬ 
σίας μεταξύ ΓΓΘ/ΥΠΠΕΘ και Εβραϊκού Μουσείου 
Ελλάδος για το οικονομικό έτος 2018. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του ν. 1566/1985 «Δομή και λειτουργία της Πρω¬ 
τοβάθμιας και Δευτεροβάθμιας Εκπαίδευσης και άλλες 
διατάξεις» (Φ.Ε.Κ. 167 Α'), 

β) της περ. γ' της παρ. 1 και των περ. α' και Γ της παρ. 
2 του άρθ. 2 του ν. 4115/2013 «Οργάνωση και λειτουργία 
Ιδρύματος Νεολαίας και Δια Βίου Μάθησης και Εθνικού 
Οργανισμού Πιστοποίησης Προσόντων και Επαγγελματι¬ 
κού Προσανατολισμού και άλλες διατάξεις» (Φ.Ε.Κ. 24 Α'), 

γ) της παρ. 2 του άρθρου 3 του ν. 4310/2014 «Έρευνα, 
Τεχνολογική Ανάπτυξη και Καινοτομία και άλλες διατά¬ 
ξεις» (Φ.Ε.Κ. 258 Α'), 

δ) του π.δ. 18/2018, «Οργανισμός Υπουργείου Παιδεί¬ 
ας, Έρευνας και Θρησκευμάτων» (Φ.Ε.Κ. 31 Α'), 

ε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Φ.Ε.Κ. 210 Α'), 

2. την υπουργική απόφαση 42856/Θ2/14-3-2018 «Μα¬ 
θητικός διαγωνισμός - εκπαιδευτικό πρόγραμμα για τη 
διδασκαλία της Μνήμης του Ολοκαυτώματος στην Ελ¬ 
λάδα» (ΦΕΚ 950 Β'), 

3. την αριθμ. 177779/Θ2/20-10-2017 πρόσκληση συμ¬ 
μετοχής σε μαθητικό διαγωνισμό με θέμα «Το Ολοκαύ¬ 
τωμα και οι Έλληνες Εβραίοι» - οχ. έτος 2017-2018, 

4. τις αριθμ. 1745/83/10.03.2014 και 3169/135/ 
28.04.2015 αποφάσεις παροχής ετήσιας χρηματοδότη¬ 
σης και διαχειριστικής υποστήριξης της εν θέματι δρά¬ 
σης, του ΙΝΕΔΙΒΙΜ, 


5. τις αριθμ. 222099/02/28-12-2016 (Φ.Ε.Κ. 4485 Β') 
και 49497/Θ2/22-3-2017 (Φ.Ε.Κ. 1202 Β') αποφάσειςτου 
Υπουργού Παιδείας, Έρευνας και Θρησκευμάτων για τα 
οικονομικά έτη 2016 και 2017 αντιστοίχως, 

6. τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο 1 του π.δ. 63/2005 (Φ.Ε.Κ. 98 Α'), 

7. το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, 

8. την ανάγκη υιοθέτησης δράσεων σύγχρονων εκ¬ 
παιδευτικών πολιτικών για την καταπολέμηση της μι¬ 
σαλλοδοξίας, του ρατσισμού και του αντισημιτισμού, 
αποφασίζουμε: 

Την παροχή ετήσιας χρηματοδότησης και διαχειριστι¬ 
κής υποστήριξης από το Ίδρυμα Νεολαίας και Δια Βίου 
Μάθησης, της δράσης «εκπαιδευτική επίσκεψη Ελλήνων 
μαθητών στο Μουσείο του Άουσβιτς», που πραγματοποι¬ 
είται στο πλαίσιο του Μνημονίου συνεργασίας μεταξύ 
της Γενικής Γραμματείας Θρησκευμάτων ΥΠΠΕΘ και 
του Εβραϊκού Μουσείου Ελλάδος, μέχρι του ποσού των 
είκοσι χιλιάδων ευρώ (20.000 €), μη συμπεριλαμβανομέ¬ 
νου ΦΠΑ, από ιδίους πόρους και χωρίς δαπάνη για τον 
κρατικό προϋπολογισμό, για το οικονομικό έτος 2018. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 47204/Ζ1 (3) 

Κατάργηση του Κέντρου Δια Βίου Μάθησης του 

Χαροκοπείου Πανεπιστημίου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. των άρθρων 48 και 86 του ν. 4485/2017 (Α' 114) και 

β. του π.δ. 70/2015 (Α' 114) και του π.δ. 125/2016 
(Α' 210). 

2. Το αριθμ. ΥΠ.Π.Ε.Θ. 228828/Ζ1/29.12.2017 έγγραφο 
του Χαροκοπείου Πανεπιστημίου. 

3. Τ ην αριθμ. Φ.1 /Α/43/8734/Β1 /19.01.2018 εισήγηση 
του άρθρου 24 του ν. 4270/2014 (Α' 143), όπως ισχύει, 
του προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας, Έρευνας και 
Θρησκευμάτων, σύμφωνα με την οποία από την έκδοση 
της παρούσας απόφασης δεν προκαλείται δαπάνη σε 
βάρος του Τακτικού Προϋπολογισμού του ΥΠ.Π.Ε.Θ. ή 
του Κρατικού Προϋπολογισμού, διαπιστώνουμε: 

Την κατάργηση του Κέντρου Δια Βίου Μάθησης του 
Χαροκοπείου Πανεπιστημίου το οποίο συγκροτήθηκε 
με απόφαση της αριθμ. 272/24.03.2016 συνεδρίασης 
της Συγκλήτου του Ιδρύματος. 










Τεύχος Β' 1235/04.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. οικ. 849 (4) 

Έγκριση του Εσωτερικού Κανονισμού λειτουρ¬ 
γίας του Εργαστηρίου «Βιομηχανικών και Εκ¬ 
παιδευτικών Ενσωματωμένων Συστημάτων» 
Τμήματος Μηχανικών Πληροφορικής Τ.Ε. του 
Τεχνολογικού Εκπαιδευτικού Ιδρύματος Ανατο¬ 
λικής Μακεδονίας και Θράκης. 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 

Έχοντας υπόψη: 

α.Τον. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» (ΦΕΚ 114/τ. Α704-08-2017) άρθρο 13 παρ. 2 
εδ. λστ) «ασκεί όσες αρμοδιότητες δεν ανατίθενται από 
το νόμο ειδικώς σε άλλα όργανα του Ιδρύματος» και άρ¬ 
θρο 28 « Εργαστήριο και Μουσεία-Σύσταση, οργάνωση 
και λοιπά θέματα», παρ. 2-3. 

β. Την αριθμ. 1 η/18-01-2018 (θ. 22ο) πράξη της «Ίδρυ¬ 
ση Εργαστηρίου στοΤΕΙ ΑΜΘ και καθορισμός του Εσω¬ 
τερικού του Κανονισμού». 

γ. Την απόφαση (ΦΕΚ 628/τ. Β723-02-2018) «Ιδρυση 
Εργαστηρίου στο Τεχνολογικό Εκπαιδευτικό Ιδρυμα 
Ανατολικής Μακεδονίας και Θράκης και καθορισμός 
του Εσωτερικού του Κανονισμού». 

δ. Την αριθμ. 13η/07-03-2018 (Θ.8ο) πράξη της Συ¬ 
νέλευσης του Τμήματος Μηχανικών Πληροφορικής ΤΕ 
η οποία διαβιβάστηκε στη Σύγκλητο με το α.α. 268/ 
09-03-2018 Υπηρεσιακό Σημείωμα της Γραμματείας του 
τμήματος. 

ε. την αρ. 9/15-3-2018 (θ. 15ο) πράξη της Συγκλήτου 
τουΤΕΙ ΑΜΘ. 

στ.Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει ομόφωνα: 

Εγκρίνει τον Εσωτερικό Κανονισμό λειτουργίας του 
Εργαστηρίου «Βιομηχανικών και Εκπαιδευτικών Ενσωμα¬ 
τωμένων Συστημάτων»Τμήματος Μηχανικών Πληροφο- 
ρικήςΤ.Ε. σύμφωνα με την εισήγηση της 13η/07-03-2018 
(Θ.8ο) Πράξης της Συνέλευσης του τμήματος Μηχανικών 
ΠληροφορικήςΤΕ. 

ΓΕΝΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΡΓΑΣΤΗΡΙΟ «ΒΙΟΜΗΧΑΝΙΚΩΝ 
ΚΑΙ ΕΚΠΑΙΔΕΥΤΙΚΩΝ ΕΝΣΩΜΑΤΩΜΕΝΩΝ 
ΣΥΣΤΗΜΑΤΩΝ» 

(ΕθόοΓΒΐοΓγ οί Ιηάϋ5ΐπ3ΐ 3πά Εάυς3ΐίοπ3ΐ 
Ειπόθάάθά 5γ5ΐθΐτΐ5) 

Σύμφωνα με το άρθρο 1 της αριθμ. 277/2018 απόφα¬ 


σης του Πρύτανη του Τ.Ε.Ι. Ανατολικής Μακεδονίας και 
Θράκης (ΦΕΚ 628/Β723.02.2018) ιδρύεται το «Εργαστή¬ 
ριο Βιομηχανικών και Εκπαιδευτικών Ενσωματωμένων 
Συστημάτων - Ε.ΒΕ.ΕΣ» 

(ΐ300Γ3ΐ0Γγ οί Ιηάυ5ΐΠ3ΐ 3πά Εάυε3ΐίοπ3ΐ Ειηβθάάθά 
5γ5ΐθΓΠ5 - ΙΕΕ51_30) του τμήματος Μηχανικών Πληροφο¬ 
ρικής του ΤΕΙ Ανατολικής Μακεδονίας και Θράκης (Τ.Ε.Ι. 
Α.Μ.Θ.). 

Άρθρο 1 

Αποστολή / σκοπός του Εργαστηρίου 

Σε συμφωνία και συμπληρωματικά με το άρθρο 2 του 
628/Β723.02.2018το Εργαστήριο Ε.ΒΕ.ΕΣτουΤ.Ε.Ι. Α.Μ.Θ. 
έχει ως σκοπό την ανάπτυξη και προώθηση της έρευνας 
στο Τ.Ε.Ι. Α.Μ.Θ., την ανάπτυξη της συνεργασίας μεταξύ 
των διδασκόντων με ερευνητικούς και αναπτυξιακούς 
φορείς στον τομέα της έρευνας, τη δημιουργία σταθε¬ 
ρών ερευνητικών πυρήνων, τη συγκέντρωση εμπειρίας 
και τεχνογνωσίας στο πλαίσιο ομάδων ερευνητών, την 
παρακολούθηση επιστημονικών και τεχνολογικών εξελί¬ 
ξεων, τη διάχυση των αποτελεσμάτων στην εκπαιδευτική 
κοινότητα και τη ποιοτική αναβάθμιση της παρεχόμενης 
εκπαίδευσης. 

Ειδικότερα, το Εργαστήριο θέτει τους ακόλουθους 
σκοπούς και προσφέρει τις αντίστοιχες υπηρεσίες: 

1. Διεξαγωγή βασικής και εφαρμοσμένης έρευνας 
μέσα από την ανάληψη εθνικών και διεθνών ερευνη¬ 
τικών έργων. 

2. Ανάληψη μελετητικών, συμβουλευτικών και ανα¬ 
πτυξιακών έργων ανταποκρινόμενων στις ανάγκες της 
κοινωνίας. 

3. Ανάλυση, σχεδίασμά, ανάπτυξη, αξιολόγηση και 
υποστήριξη της λειτουργίας ολοκληρωμένων λύσεων. 

4. Κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο στο πλαίσιο 
των ερευνητικών αντικειμένων του εργαστηρίου. 

5. Προώθηση της συνεργασίας με εκπαιδευτικά ιδρύ¬ 
ματα, ερευνητικά κέντρα και παραγωγικούς φορείς στην 
ημεδαπή και αλλοδαπή, με σκοπό την έρευνα, την ανά¬ 
πτυξη εκπαιδευτικών προγραμμάτων, και την παροχή 
συμβουλευτικών και αναπτυξιακών υπηρεσιών. 

6. Παρουσίαση ερευνητικών αποτελεσμάτων σε συνέ¬ 
δρια, περιοδικά και άλλες επιστημονικές δράσεις. 

7. Δημιουργία τεχνολογικής υποδομής για την αρτιό¬ 
τερη διδασκαλία των προπτυχιακών και μεταπτυχιακών 
μαθημάτων που είναι σχετικά με τα ερευνητικά αντικεί¬ 
μενα του, όπως αυτά προσδιορίζονται στο άρθρο 2 του 
παρόντος κανονισμού. 

8. Οργάνωση και παροχή υπηρεσιών κατάρτισης και 
επιμόρφωσης, επιστημονικών συνεδρίων και ημερίδων. 

Άρθρο 2 

Ερευνητικά Αντικείμενα 

Σε συμφωνία και συμπληρωματικά με το άρθρο 1 του 
ΦΕΚ 628/Β723.02.2018 το αντικείμενο έρευνας του Ερ¬ 
γαστηρίου καλύπτει τα αντικείμενα των Βιομηχανικών 
και Εκπαιδευτικών Ενσωματωμένων Συστημάτων. 

Συγκεκριμένα, τα ερευνητικά αντικείμενα του Εργα¬ 
στηρίου περιλαμβάνουν τα εξής πεδία: 







13548 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 235/04.04.2018 


• Έρευνα και ανάπτυξη εφαρμογών για το βιομηχανικό 
διαδίκτυο (ΙηάυεΐπθΙ Ιπϊθιτίθϊ οΠΊιίπςδ) και τα κυβερνο- 
φυσικά συστήματα (ΈγόθΓ-ΡΗγείςθΙ δγεΐθίτιε). 

■ Έρευνα και ανάπτυξη μεθοδολογιών σχεδιασμού 
πολύπλοκων συστημάτων (Έγεΐθΐη οί δγεΐθίτιε) και και- 
νοτόμων εκπαιδευτικών προγραμμάτων για μηχανικούς 
συστημάτων (δγεΐθΐηε ΕπςίπθθΓε). 

■ Έρευνα και ανάπτυξη καινοτόμων εκπαιδευτικών 
μεθοδολογιών και τεχνολογιών για την διάδοση της 
συνεργατικής μάθησης στα γνωστικά αντικείμενα του 
Εργαστηρίου. 

• Έρευνα και ανάπτυξη εφαρμογών λογισμικού και ερ¬ 
γαλείων ΈΑϋ για ολοκληρωμένα ηλεκτρονικά κυκλώμα¬ 
τα και ενσωματωμένα συστήματα. 

Άρθρο 3 

Λοιπές Δραστηριότητες 

Το Εργαστήριο αναπτύσσει ποικίλες δραστηριότητες 
προς την επίτευξη των σκοπών του και την προώθηση 
των ερευνητικών του αντικειμένων και της εκπαιδευτι¬ 
κής δραστηριότητας του. 

Ενδεικτικά αναφέρονται: 

1. Διεξάγει έρευνα για επικαιροποίηση των διδακτι¬ 
κών στόχων του προπτυχιακού και μεταπτυχιακού επι¬ 
πέδου των γνωστικών αντικειμένων του εργαστηρίου 
στο τμήμα Μηχανικών Πληροφορικής καθώς και των 
διδακτικών αναγκών άλλων Τμημάτων του Τ.Ε.Ι. Α.Μ.Θ., 
με διάχυση της παραγόμενης γνώσης, υποστήριξη της 
εκπόνησης προπτυχιακών και μεταπτυχιακών διατριβών 
και διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

2. Καλύπτει ανάγκες διδασκαλίας και έρευνας του 
Τμήματος σε αντίστοιχα θεματικά αντικείμενα, καθώς 
και κοινών δια-ιδρυματικών συνεργασιών στις οποίες 
συμμετέχει το Τ.Ε.Ι. Α.Μ.Θ. στο πλαίσιο συνεργασίας με 
Ακαδημαϊκά Ιδρύματα, Ερευνητικά Κέντρα της Ελλάδας 
ή του εξωτερικού. 

3. Υποστηρίζει την ανάληψη νέων αυτοδύναμων ή 
χρηματοδοτούμενων ερευνητικών προγραμμάτων από 
τον δημόσιο ή τον ιδιωτικό τομέα. 

4. Προάγει τη συνεργασία με άλλα ακαδημαϊκά ιδρύμα¬ 
τα και ερευνητικά κέντρα της ημεδαπής και αλλοδαπής, 
που έχουν συναφή ή συμπληρωματικά ενδιαφέροντα. 

5. Προάγει τη συνεργασία με δημόσιους οργανισμούς 
ή ιδιωτικές επιχειρήσεις για πρακτική εφαρμογή των 
αποτελεσμάτων που παράγονται από τις λοιπές δρα¬ 
στηριότητες του Εργαστηρίου. 

6. Μετέχει εξ ολοκλήρου ως οντότητα ή με μέρος του 
προσωπικού του, ως μέλος άλλων εταιριών, φυσικών ή 
νομικών οντοτήτων παρέχοντας ερευνητικές ή συμβου¬ 
λευτικές υπηρεσίες. 

7. Δημοσιεύει τα αποτελέσματα και την εξέλιξη των 
ερευνητικών δραστηριοτήτων του σε εθνικά ή διεθνή 
συνέδρια και σε έγκριτα επιστημονικά περιοδικά. 

8. Διοργανώνει επιστημονικές διαλέξεις, ημερίδες, 
σεμινάρια, συμπόσια, συνέδρια, και αναλαμβάνει την 
πραγματοποίηση δημοσιεύσεων και εκδόσεων και την 
πρόσκληση Ελλήνων και ξένων αναγνωρισμένων επι¬ 
στημόνων και άλλων προσωπικοτήτων. 


9. Συνεργάζεται με φορείς του δημοσίου τομέα, ορ¬ 
γανισμούς τοπικής αυτοδιοίκησης, επιστημονικούς και 
κοινωνικούς φορείς, καθώς και διεθνείς οργανισμούς 
και οργανώσεις, ώστε να συμβάλουν στη μελέτη και 
υποβολή προτάσεων και εναλλακτικών μεθόδων αντι¬ 
μετώπισης προβλημάτων που εμπίπτουν στα ερευνητικά 
ενδιαφέροντα του Εργαστηρίου. 

10. Παρέχει υπηρεσίες στα αντικείμενα που εμπίπτουν 
στα ερευνητικά ενδιαφέροντα του Εργαστηρίου σύμφω¬ 
να με την ακαδημαϊκή δεοντολογία και τα προβλεπόμενα 
στο π.δ. 159/1984. 

11. Αναλαμβάνει την κατάρτιση μελετών, τεχνικών 
προδιαγραφών και προϊόντων με σκοπό την αξιοποί¬ 
ηση τους από τις υπηρεσίες του ΤΕΙ ΑΜΘ ή και άλλους 
Δημόσιους ή/και Ιδιωτικούς Οργανισμούς. 

Άρθρο 4 

Διοίκηση των Εργαστηρίων - Αρμοδιότητες 

Σε συμφωνία και συμπληρωματικά με το άρθρο 4 του 
ΦΕΚ 628/Β723.02.2018 το Εργαστήριο διευθύνεται από το 
Διευθυντή του, ο οποίος είναι μέλος του διδακτικού προ¬ 
σωπικού του τμήματος Μηχανικών Πληροφορικής του 
Τ.Ε.Ι. Α.Μ.Θ., με κατάλληλο γνωστικό αντικείμενο. Η θητεία 
του Διευθυντή είναι τριετής και μπορεί να ανανεωθεί με 
απόφαση της Συνέλευσης του τμήματος Μηχανικών Πλη¬ 
ροφορικής. Για τον ορισμό, την εκλογή ή την ανανέωση 
της θητείας του Διευθυντή του Εργαστηρίου εκδίδεται 
σχετική διαπιστωτική πράξη του Πρύτανη τουΤ.Ε.Ι. Α.Μ.Θ. 

Οι αρμοδιότητες του Διευθυντή Εργαστηρίου είναι 
οι ακόλουθες: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος. 

2. Συντονίζει το διδακτικό (προπτυχιακό και μεταπτυ¬ 
χιακό) έργο αρμοδιότητας του Εργαστηρίου. 

3. Εκπροσωπεί το Εργαστήριο στα σχετικά όργανα 
τουΤ.Ε.Ι. Α.Μ.Θ. Ο Διευθυντής ευθύνεται έναντι του Τ.Ε.Ι. 
Α.Μ.Θ. για την επιστημονική ποιότητα των ερευνητικών 
δράστη ριοτήτων αλλά και για τις συμβατικές υποχρεώ¬ 
σεις που απορρέουν από αυτές. 

4. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

5. Καταρτίζει τον ετήσιο προγραμματισμό λειτουργίας 
του Εργαστηρίου. 

6. Μεριμνά για την κατανομή των χώρων και του εξο¬ 
πλισμού του Εργαστηρίου, καθώς και για την αποδοτι¬ 
κότερη διαχείριση τους. 

7. Είναι υπεύθυνος για το εκπαιδευτικό υλικό και τον 
ερευνητικό εξοπλισμό του Εργαστηρίου. 

8. Μεριμνά για τη στελέχωση του Εργαστηρίου με το 
απαραίτητο προσωπικό. 

9. Μεριμνά για τη συνεχή εκπαίδευση του προσωπικού 
του Εργαστηρίου. 

10. Μεριμνά για την προμήθεια του απαραίτητου εξο¬ 
πλισμού και αναλωσίμων. 

11. Μεριμνά για την οικονομική διαχείριση των πόρων 
του Εργαστηρίου. 

12. Συντάσσει τον ετήσιο και τριετή απολογισμό των 
δραστηριοτήτων του Εργαστηρίου. Τα ενημερωτικά 

υπομνήματα απολογισμού δραστηριοτήτων του Εργα¬ 
στηρίου κοινοποιούνται στον Ειδικό Λογαριασμό Κον- 
δυλίων καΓΕρευνας (Ε.Λ.Κ.Ε)τουΤ.Ε.Ι.Α.Μ.Θ. 

13. Υπογράφει κάθε εξερχόμενο έγγραφο που αφορά 
δραστηριότητα του Εργαστηρίου και γενικά είναι υπεύ¬ 
θυνος για την ομαλή λειτουργία του Εργαστηρίου. 

Ο Διευθυντής δύναται, μετά από γραπτή εισήγηση 
του σε περίπτωση κωλύματος να εκχωρήσει τμήμα των 
αρμοδιοτήτων του για συγκεκριμένο χρονικό διάστημα 
σε άλλο μέλος του Εργαστηρίου. 

Άρθρο 5 

Στελέχωση του Εργαστηρίου 

Σε συμφωνία και συμπληρωματικά με το άρθρο 3 του 
ΦΕΚ 628/Β723.02.2018 το Εργαστήριο στελεχώνεται από 
τις ακόλουθες οντότητες: 

1. Μέλη διδακτικού προσωπικούτουΤμήματος Μηχα¬ 
νικών Πληροφορικής που συνιστούν τη βασική ερευνη¬ 
τική ομάδα του Εργαστηρίου. 

2. Μέλη διδακτικού προσωπικού άλλων ερευνητικών ή 
ακαδημαϊκών ιδρυμάτων, ερευνητές κάτοχοι διδακτορι¬ 
κού ή μεταπτυχιακού διπλώματοςτης ημεδαπής και της 
αλλοδαπής καθώς και στελέχη ιδιωτικών και δημόσιων 
φορέων που δραστηριοποιούνται στο χώρο και μπο¬ 
ρούν να συνεισφέρουν στους σκοπούς του Εργαστηρίου. 

3. Υποψήφιοι διδάκτορες ή μεταπτυχιακοί φοιτητές 
της ημεδαπής ή της αλλοδαπής που εκπονούν ερευνη¬ 
τικές δραστηριότητες στο Εργαστήριο και κάνουν χρήση 
του εξοπλισμού του. 

4. Φοιτητές και άλλου είδους προσωπικό, υπό τη μορ¬ 
φή βοηθητικού-τεχνικού προσωπικού και γραμματεια¬ 
κής υποστήριξης του Εργαστηρίου. 

5. Φυσικά ή νομικά πρόσωπα ή επιχειρήσεις που απασχο¬ 
λούνται στα πλαίσια ερευνητικών προγραμμάτων ή δράσε¬ 
ων του Εργαστηρίου για συγκεκριμένο χρονικό διάστημα. 

Για την ένταξη μελών στο Εργαστήριο που δεν ανή¬ 
κουν στο διδακτικό προσωπικό του Τμήματος θα πρέπει: 

• να προηγηθεί αίτηση του ενδιαφερομένου συνοδευ- 
όμενη από βιογραφικό σημείωμα, και η θετική εισήγηση 
του Διευθυντή, ή 

• να προηγηθεί πρόσκληση του Διευθυντή του εργα¬ 
στηρίου και αποδοχή αυτής από τον ενδιαφερόμενο. 

Τα μέλη εργάζονται για την επίτευξη των σκοπών του 
Εργαστηρίου όπως αυτοί ορίζονται στο άρθρο 2 του πα¬ 
ρόντος Κανονισμού, και έχουν τακτική παρουσία και απα¬ 
σχόληση στις δραστηριότητες του Εργαστηρίου, ανεξαρ¬ 
τήτου συμβάσεως ή άλλης αμειβόμενης σχέσης εργασίας. 

Άρθρο 6 

Κανόνες Άειτουργίαςτου Εργαστηρίου 

Σε συμφωνία και συμπληρωματικά με το άρθρο 5 του 
ΦΕΚ 628/Β723.02.2018 αναφορικά με τους κανόνες λει¬ 
τουργίας του Εργαστηρίου ισχύουν τα ακόλουθα: 

1. Το Εργαστήριο λειτουργεί τις εργάσιμες ημέρες και 
ώρες, σύμφωνα μετον ισχύοντα κανονισμό του Τ.Ε.Ι. Α.Μ.Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 


3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου, οι ερευνητές και 
οι φοιτητές που εργάζονται στο χώρο του οφείλουν να 
τηρούν τα καθήκοντα και τις υποχρεώσεις που απορρέ¬ 
ουν από τον εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, σε συ¬ 
νεργασία με άλλα μέλη εκπαιδευτικού προσωπικού του 
Τμήματος ή άλλων Τμημάτων. Για την εκτέλεση ερευ¬ 
νητικής εργασίας από ερευνητές που δεν ανήκουν στο 
προσωπικό του χορηγείται άδεια από τον Διευθυντή, 
ύστερα από σχετική αίτηση. 

6. Με εισήγηση του Διευθυντή προς τη Συνέλευση 
του Τμήματος είναι δυνατή η ένταξη στο δυναμικό του 
επιστημόνων σε τομείς που δεν μπορούν να καλυφθούν 
από το προσωπικό του Εργαστηρίου, σύμφωνα με την 
κείμενη νομοθεσία. 

7. Η Συνέλευση του Τμήματος ενημερώνεται για το 
προσωπικό του Εργαστηρίου με σχετικό υπηρεσιακό 
σημείωμα από τον Διευθυντή του. 

8. Τα μέλη του Εργαστηρίου μετέχουν ως ομάδα έργου 
σε όλες τις δράσεις οι οποίες προέρχονται από ιδιωτικό 
φορέα χρηματοδότησης χωρίς περαιτέρω διαδικασία 
επιλογής. Επίσης εντάσσονται ως ομάδα έργου σε χρη¬ 
ματοδοτούμενες προτάσεις του Δημοσίου όπου το νο¬ 
μικό πλαίσιο των έργων αυτών το επιτρέπει. 

9. Ο Διευθυντής μπορεί με απόφαση του και σχετική 
ενημέρωση προς την Συνέλευση του Τμήματος, να προ- 
βεί στη διαγραφή μελών όταν η συμπεριφορά ή η δράση 
αυτών θεωρηθεί επιβλαβής για το Εργαστήριο. 

Άρθρο 7 

Υποδομές και Χρήση Εξοπλισμού 

Άειτουργίαςτου Εργαστηρίου 

Σε συμφωνία και συμπληρωματικά με το άρθρο 5 
του ΦΕΚ 628/Β723.02.2018 ως χώρος του Εργαστηρίου 
νοείται ο χώρος στον οποίο εκτελούνται ερευνητικές 
και εκπαιδευτικές δραστηριότητες συναφείς με τους 
σκοπούς του. Στους χώρους του εργαστηρίου συμπερι- 
λαμβάνονται και οι αποθήκες υλικών και αναλωσίμων, 
καθώς και το σύνολο των ειδικών εγκαταστάσεων με τον 
τεχνικό εξοπλισμό για την διενέργεια ερευνητικών και 
εκπαιδευτικών δραστηριοτήτων. Στους παραπάνω χώ¬ 
ρους υπάρχουν πινακίδες με τον τίτλο του Εργαστηρίου. 

Ως χώροι του Εργαστηρίου ορίζονται η αίθουσα «Ερ¬ 
γαστήριο Ψηφιακών Συστημάτων» με κωδικό ΦΕ1.0.19 
καθώς και ο χώρος γραφείων και εγκατάστασης εξειδι- 
κευμένου εξοπλισμού με κωδικό ΕΧ.Β.15. 

Ο Διευθυντής του Εργαστηρίου έχει την ευθύνη, για 
την καλή λειτουργία γενικά του εξοπλισμού του Ερ¬ 
γαστηρίου, τη σωστή και αποτελεσματική χρήση του 
εξοπλισμού και των υλικών, την παραμονή των απασχο¬ 
λούμενων (προσωπικού, φοιτητών, επισκεπτών) στους 
χώρουςτου Εργαστηρίου, καθώς και την προστασία του 
εξοπλισμού και εγκαταστάσεων από βλάβες. 

Η χρήση ή ο δανεισμός εξοπλισμού του Εργαστηρίου 
επιτρέπεται μόνο στα μέλη του προσωπικού που απα¬ 
σχολείται και περιγράφεται στο άρθρο 5 τα οποία και 
έχουν ειδική εκπαίδευση σε αυτόν τον εξοπλισμό και 
εξουσιοδότηση από το Διευθυντή του Εργαστηρίου. Κι¬ 
νητά όργανα και διατάξεις, τα οποία παραδίδονται για τη 
διεξαγωγή εργασιών εκτός του Εργαστηρίου, επιστρέ- 
φονται, μετά τη χρησιμοποίηση τους, στην κατάσταση 
που είχαν παραδοθεί. 

Για την εκτέλεση ερευνητικής εργασίας στους χώρους 
του Εργαστηρίου κάνοντας χρήση του εξοπλισμού του, 
από άλλους ερευνητές, που δεν εμπίπτουν στις περι¬ 
πτώσεις του άρθρου 5, χορηγείται σχετική άδεια από 
το Διευθυντή του Εργαστηρίου, με την προϋπόθεση ότι 
πρέπει να είναι σε συνεργασία με κάποιο μέλος ή μέλη 
της βασικής ομάδας του Εργαστηρίου. 

Άρθρο 8 

Οικονομική Διαχείριση του Εργαστηρίου 

Σε συμφωνία και συμπληρωματικά με το άρθρο 6 του 
ΦΕΚ 628/Β723.02.2018 τα έσοδα του Εργαστηρίου δύ- 
ναται να προέρχονται από: 

1. Την εκτέλεση χρηματοδοτούμενων ερευνητικών 
προγραμμάτων που συμμετέχει το Εργαστήριο. 

2. Τη διάθεση ερευνητικών ή επιστημονικών γε¬ 
νικά προϊόντων. 

3. Την παροχή υπηρεσιών σύμφωνα μετά άρθρο 2 και 
3 του παρόντος Κανονισμού. 

4. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιους φορείς ή ιδιωτικές επιχει¬ 
ρήσεις και νομικά ή φυσικά πρόσωπα. 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα προς το Τ.Ε.Ι. 
Α.Μ.Θ., για τις ανάγκες και σκοπούς του Εργαστηρίου, 
εφόσον δεν τίθενται όροι που αντιβαίνουν στους σκο¬ 
πούς του Εργαστηρίου και του Τ.Ε.Ι. Α.Μ.Θ. 

Η διαχείριση των εσόδων του Εργαστηρίου γίνεται από 
τον Ειδικό Λογαριασμό Κονδυλίων Έρευνας (ΕΛΚΕ), του 
Τ.Ε.Ι. Α.Μ.Θ. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό του 
Τ.Ε.Ι. Α.Μ.Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων που είναι απαραίτητα 
για τη λειτουργία του. 

4. Κονδύλια για αμοιβές του προσωπικού του, μέσω 
του Ειδικού Λογαριασμού του Τ.Ε.Ι. Α.Μ.Θ. 

Άρθρο 9 

Τηρούμενα βιβλία 

Με ευθύνη του Διευθυντή, για την ομαλή λειτουργία 
του Εργαστηρίου πρέπει να τηρούνται σε έντυπη ή / και 
ηλεκτρονική μορφή τα ακόλουθα: 

1. Βιβλίο αναλυτικής καταγραφής του εξοπλισμού του. 

2. Φάκελος των οικονομικών στοιχείων κάθε έτους. 

3. Βιβλίο μεταβολών του προσωπικού του. 


4. Αρχείο των ερευνητικών προγραμμάτων που διεξά¬ 
γονται στο χώρο του. 

5. Κατάλογοςτων επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

6. Εκθέσεις προόδου της διεξαγόμενης έρευνας. 

7. Κάθε άλλο βιβλίο ή φάκελος που κρίνονται απαραί¬ 
τητα για την ομαλή λειτουργία του. 

8. Διαδικτυακή ιστοσελίδα με πληροφορίες για το Ερ¬ 
γαστήριο και τις δραστηριότητες των μελών του. 

Άρθρο 10 

Υποχρεώσεις του Εργαστηρίου 

Το Εργαστήριο υποχρεούται να: 

1. Ασκεί τη δραστηριότητά του ακολουθώντας την 
αντίστοιχη δεοντολογία και στο πλαίσιο της κοινής περί 
ηθικής αντίληψης. 

2. Μην απασχολεί το προσωπικό του σε βάρος της 
εκπαιδευτικής διαδικασίας του τμήματος. 

3. Ενημερώνει την επιστημονική κοινότητα για τις δρα¬ 
στηριότητες και το έργο που παράγει. 

4. Καταθέτει στη Συνέλευση του Τμήματος τον τριετή 
οικονομικό και επιστημονικό απολογισμό του, με τη λήξη 
της θητείας του Διευθυντή. 

5. Έχει την ευθύνη του περιεχομένου των ιστοσελίδων 
του Εργαστηρίου έναντι του Τ.Ε.Ι. Α.Μ.Θ. καιτηςνομοθε- 
σίας του Ελληνικού Κράτους. 

6. Οι συμφωνίες συνεργασίας υπόκεινται στην κείμενη 
νομοθεσία, υπακούν στους κανόνες της κοινωνικής και 
επιστημονικής ηθικής και διασφαλίζουν ότι το Εργαστή¬ 
ριο παραμένει στην υπηρεσία του Τ.Ε.Ι. Α.Μ.Θ. και της 
κοινωνίας συνολικά ικανοποιώντας κατά περίπτωση τις 
αναγκαίες συμφωνίες αποκλειστικότητας και εμπιστευ¬ 
τικότητας. 

Άρθρο 11 

Δράσεις προβολής 

Οι δράσεις προβολής και δημοσιότητας περιγράφο- 
νται στο ετήσιο «Πλάνο Δράσεων Προβολής και Δημοσι¬ 
ότητας» του Εργαστηρίου και περιλαμβάνουν ενδεικτικά: 

•Την οργάνωση δράσεων προβολής των δραστηριο¬ 
τήτων του (ημερίδες, συμπόσια κ.α., όπως αυτά αναφέ- 
ρονται και στο άρθρο 3). 

• Την προβολή μέσω ιστοσελίδων του Εργαστηρίου 
που φιλοξενούνται σε εξυπηρετητή που βρίσκεται στους 
χώρους του Τ.Ε.Ι. Α.Μ.Θ. και συντηρείται από το Εργα¬ 
στήριο. 

•Την παρουσία σε μέσα κοινωνικής και επαγγελματι¬ 
κής δικτύωσης. 

Τα λογότυπα τουΤ.Ε.Ι. Α.Μ.Θ. και του Εργαστηρίου βρί¬ 
σκονται σε εμφανές σημείο σε όλες τις ιστοσελίδες και 
τα έντυπα του Εργαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Μαρτίου 2018 

Ο Πρύτανης 

ΔΗΜΗΤΡΙΟΣ ΜΠΑΝΤΕΚΑΣ 

Αριθμ. 6/13β/13-02-20 18 (5) 

Έγκριση υπερωριακής απασχόλησης των εργα¬ 
ζομένων της ΑΕΜΥ που απασχολούνται στο Γε¬ 
νικό Νοσοκομείο Θήρας. 

Το ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΕΙΑΣ 
ΜΕ ΤΗΝ ΕΠΩΝΥΜΙΑ 

«ΑΝΩΝΥΜΗ ΕΤΑΙΡΙΑ ΜΟΝΑΔΩΝ ΥΓΕΙΑΣ» 
και δ.τ. «ΑΕΜΥ ΑΕ». 

Λαμβάνοντας υπόψη το γενικό νομοθετικό πλαίσιο: 
(α) το ν. 3293/2004 (ΦΕΚ 231/26.11.204) «Πολυκλινική 
Ολυμπιακού Χωριού, Συνήγορος Υγείας και Κοινωνικής 
Ασφάλισης και λοιπές διατάξεις» 

(β) το ν. 3429/2005 (ΦΕΚ 314/27-12-2005) «Δημόσιες 
Επιχειρήσεις και Οργανισμοί», όπως ισχύει, 

(γ) το ν. 4368/2016 (ΦΕΚ 21/21-2-2016) «Μέτρα για την 
επιτάχυνση του κυβερνητικού έργου και άλλες διατάξεις», 
(δ) το π.δ. 80/2016 (ΦΕΚ 145 Α75-8-2016) «Ανάληψη 
υποχρεώσεων από τους διατάκτες», 

(ε) τον ισχύοντα Κανονισμό Εσωτερικής Οργάνωσης 
και Λειτουργίας της Α.Ε.Μ.Υ Α.Ε (Α.Δ.Α 6ΚΚ40ΡΡ3-7ΣΙ) 
περίληψη του οποίου έχει κατατεθεί προς δημοσίευση 
στο Γ.Ε.Μ.Η με αρ. πρωτ. 20641/28-3-2016, 

(στ) την έγκριση προϋπολογισμού έτους 2018, η οποία 
εγκρίθηκε δυνάμει της αριθμ. 6θέμα2/13-2-2018 από¬ 
φασης του Δ.Σ της Α.Ε.Μ.Υ. και αναρτήθηκε στη ΔΙΑΥΓΕΙΑ 
με ΑΔΑ: 6Π7ΒΟΠΠ3-ΦΝΙ, 

(ζ)την β'τροποποίηση του προϋπολογισμού έτους2018 
η οποία εγκρίθηκε δυνάμει της αριθμ. 8 θέμα 1 /6-3-2018 
απόφασης του Δ.Σ της Α.Ε.Μ.Υ. και αναρτήθηκε στη ΔΙ¬ 
ΑΥΓΕΙΑ με ΑΔΑ: ΨΞΠ50ΡΡ3-Β9Υ, 

(η) το αριθμ. ΦΕΚ ΥΟΔΔ 5/10.01.2018 σχετικά με την 
υπογραφή του Αντιπροέδρου του ΔΣ της Α.Ε.Μ.Υ. Α.Ε. και 
Εντεταλμένου Συμβούλου για το Γ.Ν. Θήρας, 

(θ) την τροποποίηση του Κανονισμού Εσωτερικής 
Οργάνωσης και Λειτουργίας του ΓΝ Θήρας, όπως υπο¬ 
βλήθηκε προς οριστικοποίηση και έγκριση με την από¬ 
φαση του Δ.Σ. αριθμ. 2 θέμα6 /12-01-2018 και αριθμ. 6 θέμα2 / 
13-02-2018, 

(ι)την ανάρτηση στη ΔΙΑΥΓΕΙΑ (ΑΔΑ:ΨΗΠΑΟΡΡ3-ΡΜ7) 
του αριθμ. 6 θέμα13β /13-02-2018 αποσπάσματος απόφασης 
του Δ.Σ. της Α.Ε.Μ.Υ Α.Ε. «Εισήγηση για υπερωριακή απα¬ 
σχόληση εργαζομένων του ΓΝ Θήρας για το Α' Εξάμηνο 
2018», 

Και το ειδικό νομοθετικό πλαίσιο 
(α) το ν. 4354/2015 (ΦΕΚ 176/16.12.2015) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» και ιδίως στο άρθρο 20, 

(β) την εγκύκλιο του Υπουργείου Οικονομικών αριθμ. 
2/1015/ΔΕΠ/5.1.2016 με θέμα: «Παροχή οδηγιών για 
την εφαρμογή των διατάξεων του Κεφαλαίου Β' του 
ν. 4354/2015 (176/Α') Μισθολογικές ρυθμίσεις των υπαλ¬ 
λήλων του Δημοσίου, των Οργανισμών Τοπικής Αυτο¬ 
διοίκησης (Ο.Τ.Α.) πρώτου και δευτέρου βαθμού, των 
Νομικών Προσώπων Δημοσίου (Ν.Π.Δ.Δ) και Ιδιωτικού 
Δικαίου (Ν.Π.Ι.Δ.), καθώς και των Δ.Ε.Κ.Ο του κεφ. Α'του 
ν. 3429/2005 (Α' 314) και άλλες μισθολογικές διατάξεις. 


ΑΙΤΙΟΛΟΓΗΣΗ ΑΝΑΓΚΑΙΟΤΗΤΑΣ 
ΠΡΑΓΜΑΤΟΠΟΙΗΣΗΣ ΔΑΠΑΝΗΣ 

Το γεγονός πως για την ασφαλή λειτουργία του Γενι¬ 
κού Νοσοκομείου Θήρας σε εικοσιτετράωρη βάση, απαι¬ 
τείται η εργασία μέρους του προσωπικού σε καθεστώς 
υπερωριακής απασχόλησης. 

ΣΚΟΠΙΜΟΤΗΤΑ ΠΟΥ ΕΞΥΠΗΡΕΤΕΙΤΑΙ 

Η ασφαλής και αδιάλειπτη λειτουργεία καθώς επίσης 
και η νόμιμη μισθολογική απεικόνιση των ωρών εργασί¬ 
ας των εργαζομένων του Γενικού Νοσοκομείου Θήρας, 
αποφασίζουμε: 

Για τις κάτωθι ειδικότητες του Γενικού Νοσοκομείου 
Θήρας, τη διενέργεια υπερωριακής απασχόλησης για 
68 άτομα για το Α' εξάμηνο του 2018 και συγκεκριμένα: 

Υποδιεύθυνση Διοικητικό - Οικονομικών Υπηρεσιών 
(30 άτομα) 

1) ΠΕ Διοικητικού, 3 άτομα 

2) ΠΕ Διοικητικού σε θέση ευθύνης του οργανογράμ¬ 
ματος, 2 άτομα 

3) ΠΕ Οικονομικού, 1 άτομο 

4) ΠΕ Οικονομικού σε θέση ευθύνηςτου οργανογράμ¬ 
ματος, 1 άτομο 

5) ΤΕ Λογιστικής, 2 άτομα 

6) ΤΕ Διοικητικού, 1 άτομο 

7) ΤΕ Διοικητικού - Λογιστικού, 1 άτομο 

8) ΔΕ Διοικητικού, 1 άτομο 

9) ΔΕ Διοικητικού Λογιστικού, 1 άτομο 

10) ΔΕ Γραμματέων, 7 άτομα 

11) ΥΕ Βοηθός Μάγειρα, 1 άτομο 

12) ΔΕ Βοηθός μάγειρα, 1 άτομο 

13) ΥΕ Τραπεζοκόμος, 1 άτομο 

14) ΥΕ Πλυντηρίων, 1 άτομο 

15) ΥΕ Καθαρίστρια, 4 άτομα 

16) ΥΕ Φυλάκων, 2 άτομα 

Τεχνική Υπηρεσία (7 άτομα) 

1) ΠΕ Μηχανικών, σε θέση ευθύνηςτου οργανογράμ¬ 
ματος, 1 άτομο 

2) ΤΕ Μηχανικών, 1 άτομο 

3) ΔΕ Ηλεκτρολόγων, 3 άτομα 

4) ΔΕ Υδραυλικών, 1 άτομο 

5) ΔΕ Ψυκτικών, 1 άτομο 

Τμήμα Πληροφορικής (1 άτομο) 

1) ΤΕ Πληροφορικής σε θέση ευθύνης του οργανο¬ 
γράμματος, 1 άτομο 

Νοσηλευτική Υπηρεσία (30 άτομα) 

1) ΠΕ Νοσηλευτικής, 2 άτομα 

2) ΠΕ Νοσηλευτικής σε θέση ευθύνης του οργανο¬ 
γράμματος, 1 άτομο 

3) ΤΕ Νοσηλευτή, 9 άτομα 

4) ΤΕ Νοσηλευτή σε θέση ευθύνης του οργανογράμ¬ 
ματος, 2 άτομα 

5) ΔΕ Νοσηλευτή, 2 άτομα 

6) ΤΕ Μαίας, 2 άτομα 

7) ΤΕ Ραδιολογίας - Ακτινολογίας, 3 άτομα 

8) ΔΕ Χειριστών Ακτινολογικών Συσκευών, 3 άτομα 

9) ΤΕ Ιατρικών Εργαστηρίων, 2 άτομα 

10) ΔΕ Ιατρικών Εργαστηρίων, 2 άτομα 

11) ΥΕ Θαλάμων - Τραυματιοφορέων, 1 άτομο 

12) ΥΕ Κλιβανιστών, 1 άτομο 





13552 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 235/04.04.2018 


την έγκριση της απασχόλησης καθ' υπέρβαση του 
υποχρεωτικού ωραρίου και την αποζημίωση αυτής 
στο πλαίσιο των οριζομένων από το άρθρο 20 του 
ν. 4354/2015. 

Η ανωτέρω έγκριση αφορά α) σε απογευματινή υπε- 
ρωριακή εργασία έως 120 ωρών ανά εξάμηνο και β) σε 
υπερωριακή εργασία κατά τις νυκτερινές ώρες, κατά τις 
Κυριακές και εξαιρέσιμες ημέρες μέχρι 96 ώρες για νυ¬ 
χτερινή εργασία και μέχρι 96 ώρες για Κυριακές και εξαι¬ 
ρέσιμες ημέρες ανά εργαζόμενο για το Α' εξάμηνο 2018. 

Αναλόγως των πραγματοποιηθέντων ανά μήνα υπερω¬ 
ριών εφόσον παραστεί ανάγκη για διενέργεια υπερωρι- 
ακής απασχόλησης, θα υφίσταται ονομαστική απόφαση 
του υπογράφοντος το παρόν η οποία θα λαμβάνει υπό¬ 


ψη τις μηνιαίες ανάγκες των υπηρεσιών σύμφωνα με 
τεκμηριωμένη εισήγηση των καθ 'υλην αρμοδίων ανά 
υπηρεσία και θα εκκαθαρίζεται στη μηνιαία μισθοδοσία. 

Η δαπάνη για την πίστωση των εν λόγω υπερωριών 
βαρύνει τον εγκεκριμένο προϋπολογισμό της Εταιρείας 
και στον οποίο έχει προβλεφθεί Κωδικός Γενικής Λογι¬ 
στικής 60.05.00 ύψους 30.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θήρα, 12 Μαρτίου 2018 
Ο Πρόεδρος κ.α.α. 

Ο Αντιπρόεδρος και Εντεταλμένος Σύμβουλος 
ΧΑΡΑΛΑΜΠΟΣ ΠΑΝΟΤΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 












